Temapakke «Relasjoner» uke 4: Korte skriveoppgaver

Til læreren:

Her er oppgavene fra uke 2. Vurderingsskjemaet er bygd ut med noen elementer til, slik at elevene også blir vurdert i det som dere har jobbet med videre, i uke 4. Du som lærer kan gjerne forandre kriterier + tilbakemeldingskategorier slik det passer deg. Dette er et forslag.

I oppgave 2 kan dere i fellesskap bli enige om hvilke begreper dere vil bruke.

**Oppgave 1 Relasjoner mellom far og datter (nivå 1)**

Velg en av døtrene i tekstene, enten Helga, Nisha eller Ragnhild.

Skriv en kort tekst, der du **redegjør** for relasjonen mellom far og datter. Du skal bruke minst to fagbegreper og relevante eksempler fra teksten. Husk å markere sitater korrekt. Se s. 20 for hvordan du fører kilder.

**Oppgave 2 Kort sammenligning (nivå 2)**

Bruk begrepene dere har lært disse ukene.

Skriv en kort tekst, der du **sammenligner** hvordan familiens ære viser seg i to av tekstene. Du velger selv hvilke. Bruk minst to begreper og relevante eksempler når du sammenligner.

**Skrivetips til begge oppgavene**

* Bruk kapittel 3 «Å skrive kortsvar». Se s. 46 for hvordan du kan strukturere teksten din.
* Bruk skrivehjelp og huskelista for korte tekster s. 508 underveis og etter at du har skrevet teksten din.

**Vurderingsskjema**

|  |  |  |  |
| --- | --- | --- | --- |
|  | Jobb videre med dette | Topp! Dette fikser du | Kommentar |
| Minst to fagbegreper |  |  |  |
| Konkrete eksempler fra teksten/tekstene |  |  |  |
| Forklarer funn |  |  |  |
| Teksten er inndelt i avsnitt |  |  |  |
| Tekstbindere |  |  |  |
| Rettskriving |  |  |  |
| Setninger |  |  |  |
| Til oppgave 1:  Gjør rede for relasjon |  |  |  |
| Til oppgave 2:  Sammenligner |  |  |  |